Source: https://www.tpn.sk/article.php?id=37296
Timestamp: 2020-07-10 22:58:33+00:00

Document:
TOPNOVINKY.sk - Špecializovaný súd má síce vysokú úspešnosť, ale končia na ňom iba prípady malej korupcie, tvrdí TIS
11.07 / Meniny má Milota
Špecializovaný súd má síce vysokú úspešnosť, ale končia na ňom iba prípady malej korupcie, tvrdí TIS
11.05.2020 14:12
Posledným politikom odsúdeným za korupciu ostáva naďalej exprimátor Čadce v roku 2005.
11.5.2020 (Webnoviny.sk) - Hoci má Špecializovaný trestný súd v Pezinku (ŠTS) vysokú úspešnosť v rozhodovaní o prípadoch korupcie, končia na ňom iba malé prípady. V rozhovore v rámci cyklu virtuálnych prednášok o demokracii, ktoré organizuje Inštitút pre ekonomické a sociálne reformy (INEKO), to uviedol Michal Piško, projektový koordinátor Transparency International Slovensko (TIS). Podľa Piška má ŠTS v súdnych konaniach týkajúcich sa korupcie úspešnosť vyše 90 percent. Pred ŠTS sa ročne dostane niekoľko desiatok prípadov korupcie, čo analytik TIS považuje za nedostatočné. Nedostatočná činnosť generálnej prokuratúry Väčšina prípadov sa pritom týka malej korupcie. Za hlavnú príčinu súčasného stavu považuje Piško nedostatočnú činnosť generálnej prokuratúry. Práve generálna prokuratúra stojí medzi políciou a súdmi. Od vyšetrovateľov policajných zložiek preberá dôkazy a vyhodnocuje prípadné podanie súdnej žaloby. V prípadoch veľkej korupcie podľa projektového koordinátora TIS najvyšší orgán prokuratúry zlyháva, a preto sa na ŠTS nedostávajú prípady vrcholovej korupcie. „ŠTS aktuálne rieši iba prípady malej korupcie. Často ide o prípady úplatkov v podobe darovania vína, orieškov alebo hotovosti vo výške 10 či 20 eur. Až 60 percent prípadov, ktoré ŠTS súd riešil za posledné volebné obdobie, sa týkalo korupcie v sumách nižších ako 500 eur,“ povedal Michal Piško. Janušek a Štefanov neboli odsúdení za korupciu Súčasný stav prokuratúry podľa neho dokumentuje aj fakt, že v predošlom volebnom období nebol za korupciu odsúdený ani jeden politik, prokurátor alebo sudca. „Aj keď vieme, že prichádzalo k obrovským zlyhaniam, tieto prípady sa nedostávali pred ŠTS. Ani ministri za Slovenskú národnú stranu Marián Janušek a Igor Štefanov napokon neboli odsúdení za korupciu, pretože sa im ju nepodarilo dokázať. Boli odsúdení za zneužitie právomocí a machinácie pri verejnom obstarávaní,“ uviedol Piško. Projektový koordinátor TIS dodáva, že posledným politikom na Slovensku, odsúdeným za korupciu, naďalej ostáva exprimátor Čadce Jozef Pohančeník, ktorého v roku 2005 odsúdili za prijímanie úplatku vo výške 50-tisíc eur.
Viac k témam: korupcia, TIS Transparency International Slovensko
Zdroj: Webnoviny.sk - Špecializovaný súd má síce vysokú úspešnosť, ale končia na ňom iba prípady malej korupcie, tvrdí TIS © SITA Všetky práva vyhradené.
Peniaze by sa mali k ľuďom dostať rýchlejšie, projekt tzv. kurzarbeit zrejme prejde zmenamiSúdna rada bude opäť voliť šéfa najvyššieho súdu, o post sa uchádzajú Rumana a ŠikutaRím zasiahlo zemetrasenie, ľudia vybiehali v panike do ulíc
Na Slovensku sa cez víkend ochladí, hrozia aj búrky s krúpami Zuzana Čaputová vyzýva vládu na reformy, Slovensko má po získaní eurofondov historickú šancu Muž neváhal okradnúť seniora na invalidnom vozíku, pod hrozbou bitky olúpil aj iného Polícia obvinila vodiča kamióna za prechod po cyklomoste, hrozí mu až desať rokov vo väzení Nedal si povedať a znovu sadol za volant opitý, skončil v putách a v policajnej cele Pachinger z kauzy tunelovania nebankoviek zostáva vo väzbe, súd jeho žiadosti nevyhovel Od 13. 7. bude obnovená doprava s Maďarskom aj cez Štúrovo Chcete nové auto? Zbystrite pozornosť. V júli ho môžete získať za najlepšiu cenu

References: súd 
 súd 
 súd 
 súd 
 súd 
 súd